text: ম্যাসন টনি মাউন্ট (; জন্ম: ১০ জানুয়ারি ১৯৯৯; ম্যাসন মাউন্ট নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লীগের শীর্ষ স্তর প্রিমিয়ার লীগের ক্লাব চেলসি এবং ইংল্যান্ড জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা বাম পার্শ্বীয় খেলোয়াড় হিসেবে খেলে থাকেন।
  
  ২০০৫–০৬ মৌসুমে, ইংরেজ ফুটবল ক্লাব চেলসি অনূর্ধ্ব-২৩ এবং একাডেমির হয়ে খেলার মাধ্যমে মাউন্ট ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই ফুটবল খেলায় বিকশিত হয়েছেন। ২০১৭–১৮ মৌসুমে, চেলসির মূল দলে অন্তর্ভুক্ত হলেও একটি ম্যাচও না খেলে একই মৌসুমে ভিতেসে-এ ধারে যোগদান করেন এবং এই ক্লাবের হয়েই তিনি তার জ্যেষ্ঠ পর্যায়ের খেলোয়াড়ী জীবনের প্রথম ম্যাচ খেলেন। ভিতেসে-এ তিনি ১ মৌসুম অতিবাহিত করেছেন; যেখানে তিনি ২৯ ম্যাচে ৯টি গোল করেছেন। পরবর্তীতে তিনি ডার্বি কাউন্টির হয়ে ধারে খেলেছেন। ২০১৯–২০ মৌসুমে, তিনি ডার্বি কাউন্টিতে ধারে খেলা সম্পন্ন করে চেলসিতে যোগদান করেছেন।
  
  দলগতভাবে, আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছেন; যেটি হচ্ছে ২০১৭ উয়েফা ইউরোপীয় অনূর্ধ্ব-১৯ চ্যাম্পিয়নশিপ।
  
  তথ্যসূত্র
  
  বহিঃসংযোগ
  
   চেলসির প্রাতিষ্ঠানিক ওয়েবসাইটে ম্যাসন মাউন্ট 
   ফুটবল অ্যাসোসিয়েশনের প্রাতিষ্ঠানিক ওয়েবসাইটে ম্যাসন মাউন্ট 
   
   
  
  বিষয়শ্রেণী:জীবিত ব্যক্তি
  বিষয়শ্রেণী:১৯৯৯-এ জন্ম
  বিষয়শ্রেণী:ইংরেজ ফুটবলার
  বিষয়শ্রেণী:ফুটবল মধ্যমাঠের খেলোয়াড়
  বিষয়শ্রেণী:চেলসি ফুটবল ক্লাবের খেলোয়াড়
  বিষয়শ্রেণী:ডার্বি কাউন্টি ফুটবল ক্লাবের খেলোয়াড়
  বিষয়শ্রেণী:প্রিমিয়ার লীগের খেলোয়াড়
title: ম্যাসন মাউন্ট